**ИЗВЕШТАЈ ЗА ПРОЦЕНКА НА ВЛИЈАНИЕТО НА РЕГУЛАТИВАТА**

|  |  |
| --- | --- |
| Назив на министерство: | Министерство за економија |
| Назив на предлогот на закон: | Закон за занаетчиство |
| Одговорно лице и контакт информации: | Имерали Бафтијари, раководител на сектор |
| Вид на Извештај | [ ] Нацрт[x] Предлог  |
| Обврската за подготовка на предлогот на закон произлегува од: | [ ] Годишната програма за работа на Владата на Република Македонија[ ] НПАА[x] Заклучок на Владата на Република Македонија[ ] Друго \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Поврзаност со Директивите на ЕУ |  |
| Дали нацрт извештајот содржи информации согласно прописите кои се однесуваат на класифицираните информации  | [x] Да[ ] Не |
| Датум на објавување на нацрт Извештајот на ЕНЕР: |  |
| Датум на доставување на нацрт Извештајот до Министерството за информатичко општество и администрација: |  |
| Датум на добивање на мислењето од Министерството за информатичко општество и администрација: |  |
| Рок за доставување на предлогот на закон до Генералниот секретаријат  |  |

|  |  |
| --- | --- |
|  **1.** | **Опис на состојбите во областа и дефинирање на проблемот** |
| *1.1* | *Опишете ги состојбите во областа вклучувајќи ја и важечката регулатива во областа или други поврзани области, како и други програми/проекти на Владата кои се спроведуваат*Занаетчискиот сектор во Република Македонија е релативно мал, разновиден и се карактеризира со многу специфични подгрупи. Занаетчиските бизниси се карактеристично мали по обем и се географски распространети. Сепак анализите покажуваат дека овој сектор има голем потенцијал да стане значаен работодавец, да обезбеди прифатливи, одржливи бизниси во сите региони на државата, особено во руралните делови. Последните достапни податоци за бројот на занаетчии во Република Македонија, од 2010 година, изнесува 5000, од кои најголем дел од нив се во Скопје и Тетово. Според Законот за вршење на занаетчиска дејност од декември 2004 година и измените направени во 2007 година, во моментот на територијата на Република Македонија регистрирана е една Занаетчиска комора на Македонија и 14 Регионални занаетчиски комори.Правната рамка која ја регулира областа на занаетчиството е Законот за вршење на занаетчиска дејност, кој е донесен во 2004 година.Политиките за развој и поддршка на занаетчиството се дефинирани во Национална стратегија за развој на занаетчиството (2012-2020) и Годишни програми за развој на претприемништвото, конкурентноста и иновативноста на МСП, кои предвидуваат средства за кофинансирање на проекти за поддршка и промоција на занаетчиството и субвенции за традиционалното занаетчиство.  |
| *1.2* | *Објаснете ги причините за проблемите кои се предмет на разгледување (не само симптомите)*Постојат неколку причини од кои произлезе потребата за носење на нова регулатива за вршење на занаетчиската дејност, а се однесуваат на недоволно прецизирање на одредбите во постоечкиот закон, неефикасно функционирање на системот „регионални занаетчиски комори“ како и нефункционалност на системот на образованието кај занаетчиите во делот на мајсторски испит и основањето на центрите за обука. Постоечкиот систем на регионално коморско здружување на занаетчиите е неефикасен бидејќи постои недоволен просторен и административен капацитет во регионалните комори за спроведување на обуки на занаетчиите, развој на занаетчиството и нивна соодветна поддршка. Досегашното искуство покажува дека недостасува координацијата и соработката помеѓу регионалните комори и ЗКРМ, не се одржуваат заеднички средби на кој би се разменувале искуства и би се креирале планови за соработка и развој. Исто така не се пројавени заеднички иницијативи на коморите за подобрување на нивната работата и взаемна соработка како и заедничко аплицирање на проекти за искористување на достапните фондови. Со ова Владата нема на располагање соодветен социјален партнер за соработка со кој ќе може заедно да ги креира политиките за развој на оваа гранка. Дополнително, капацитетот и квалитетот на консултантските услуги за подготовка на проекти со цел зголемено искористување на достапните фондови за развој на занаетчиството е многу слаб и поради тоа занаетчиите и коморите се соочуваат со помала достапност до информации и значително помала поддршка за нивен развој. Имајќи го предвид слабиот капацитет и нефункционирање на системот за добивање на мајсторска титула, Регионалните занаетчиски комори не можат да обезбедат континуирано образование и развој на стручните вештини кај знаетчиите што доведува до намалување на нивната конкурентност на национално и меѓународно ниво и послаб квалитет на финалниот занаетчиски производ. Нееднаквиот квалитет на работа помеѓу занаетчиите, појавата на нелојална конкуренција и сите останати проблеми во оваа дејност доведува до непостоење перцепција за занаетчиството како пропулзивна дејност со голем потенцијал за развој. Промоцијата на оваа дејност е на едно незавидно ниво со значително повисоките трошоци за промотивни активности кои не се целно насочени по вид на занаетчии.Присутни се и проблемите поврзани со постоење на неунифициран тарифник за регистрација како и непостоење на централна база на податоци за занаетчиите кој придонесува за несоодветно креирање на политиките за поддршка и развој на занаетчиството врз основа на нецелосни информации. Сега податоците се чуваат на најразлични места во регионалните комори, па дури и во архивите на поедини членови на коморите. Исто така државата нема контрола врз јавните овластувања кои со законот се предадени на коморите.  |
|  **2.**  | **Цели на предлог регулативата** |
| *2.1* | *Кои се очекуваните/посакуваните цели и ефекти кои предлог регулативата треба да ги постигне*Целта на новата предлог регулатива е обезбедување на квалитетна поддршка за развој на конкурентноста на занаетчиството и еднакви услови за регистрација и вршење на занаетчиската дејност. |
|  **3.** | **Можни решенија (опции)** |
| *3.1* | *Објаснете ја состојбата „status quo“ („не прави ништо“)– опишете ги последиците доколку Владата не интервенира* Моменталниот систем на здружување на занаетчиите се одвива преку воспоставените 14 Регионални занаетчиски комори и една Национална Занаетчиска комора на Република Македонија. Функционалноста на овој систем е неефикасна и доколку се продолжи и понатаму да се спроведува, без никакви унапредувања, постоечките проблеми и трошоци ќе се продлабочуваат и зголемуваат. Постои нејасно дефинирање на односите помеѓу Занаетчиската комора на РМ и Регионалните комори, улогата на ЗКРМ како социјален партнер на Владата е несоодветно исполнета и во иднина може целосно да се изгуби. Бидејќи соработката помеѓу коморите е несоодветна и не се пројавени иницијативи за развој на занаетчиството, Владата нема силен партнер преку кој може да ги спроведува проектите. Поради проблемот со непостоење на централна база на податоци, односно централен занаетчиски регистар, доколку истата не се воспостави и не се одржува Владата ќе креира политики врз основа на нецелосни информации. Некој од позначајните проблеми со кои се соочуваат занаетчиите е слабата конкурентост на занаетчиските производи и услуги, појавата на нелојална конкуренција и ниски цени од увезените занаетчиски производи од странство.Моментално Регионалните комори имаат несоодветен капацитет за ефикасно опслужување и задоволување на потребите на занаетчиите. Капацитетите на регионалните комори за одржување на обуки за знаетчиите за развој на стручните вештини е многу слаба и со значително повисоки трошоци, што во иднина може дополнително да се зголемуваат како ќе се зголемуваат и потребите на занаетчиите. Исто така недостасува и капацитет за промоција на занаетчиските производи во странство како и пружање на консултантски услуги за изработка на проекти или аплицирање за кредити. Ако не се интервенира соодветно сите наведени проблеми директно ќе влијаат врз забавување на развојот на занаетчиството во земјата, а со тоа овој значаен сектор ќе стане неатрактивен за развој на малите бизниси и бројот на занаетчии ќе се намалува секоја година.  |
| *3.2* | *Наведете ги можните решенија (опции) за решавање на проблемот кои биле разгледувани во текот на процесот на ПВР. Притоа, наведете го начинот на спроведување на можните решенија, односно преку усвојување на нов закон, изменување и дополнување на закон (регулаторрни мерки); спроведување на обуки, кампањи и слични активности (не-регулаторни мерки) или комбинација на мерки (регулаторни и не-регулаторни).*За целите на оваа Проценка на влијанието на регулативата беа разгледувани и споредувани три можни опции за регулирање на концептот за вршење на занаетчиска дејност, и тоа: 1. Унапредување на постоечкиот систем на регионално коморско здружување,
2. Воспоставување на Централна комора
3. Воспоставување на Централна комора со упис на занаетчиите во Централниот регистар на Република Македонија.

Со цел успешно спроведување на првата опција потребно е унапредување на постоечката инфраструктура на институции и подобрување на институционалниот капацитет на Централната комора и на регионалните занаетчиски комори, преку вработување на нови лица и обука на постоечките со цел задоволување на потребите и опслужување на сите занаетчии. За спроведувањето на втората и третата опција кои се однесуваат на централно коморско здружување неопходно е носење на нов закон за вршење на занаетчиска дејност со кој ќе допрецизираат одредбите на постоечкиот закон кој ја регулира оваа област во делот на здружување на коморите и нивно поврзување, јавните овластувања, допрецизирање на постапката за стекнување мајсторска титула итн.  |
|  **4.** | **Проценка на влијанијата на регулативата** |
|  | *Опишете ги можните позитивни и негативни влијанијата кои ќе произлезат од секоја од опциите и тоа:* |
| *4.1* | *Економските влијанија – користа и трошоците за економијата во областа, вработувањето, конкурентноста, малите и средните претпријатија, економските субјекти, потрошувачите и др.*Во насока на дефинирање и анализирање на можните придобивки и трошоци за секоја од предвидените опции беше извршена cost-benefit анализа, при што се разгледуваа трошоците и придобивките, изразени во монетарни единици, за сите засегнати страни односно Владата, занаетчиите, коморите и крајните потрошувачи. Cost- benefit анализата е клучна алатка која ги анализира и споредува потенцијалните економски трошоци и придобивки за секоја опција. За целите на подготовка на проценка на влијанието на Законот за вршење на занаетчиска дејност, трошоците и придобивките за секоја опција беа дефинирани согласно неколку важни аспекти за имплементација на процесот на занаетчиска дејност, и тоа: Постоење на унифицирана регистрација и тарифник; Спроведување на обука и доследно спроведување на критериумите на мајсторскиот испит; Промоција и интернационализација; Јавни овластувања; Централна база на податоци; Консултантска поддршка за занаетчиите и капацитет за проекти; и Конкурентноста. Резултатите од примената на оваа алатка се следниве:***Опција 1- Регионални комори – Унапредување на системот на регионални комори***По однос на првата опција, односно задржување на моменталниот систем на Регионални занаетчиски комори, негативните влијанија, односно трошоците, врз Владата произлегуваат од немањето на податоци на централно ниво и недостаток на централна база на податоци што предизвикува несоодветно креирање на политиките, како и негативни ефекти од злоупотреба на јавни овластувања од страна на регионалните комори. Дополнително негативните влијанија од овој систем на здружување се однесуваат и на процесот на промоција на занаетчиството, при што потенцијалот за промоција не е целосно искористен бидејќи интересите на занаетчиите се диспрезирани на повеќе регионални комори и различни гранки во занатчиството не се еднакво промовирани. Потенцијалните трошоци за втората засегната страна - занаетчиите се однесуваат на неунифицираниот тарифник за регистрација помеѓу регионалните комори и како и нецелосна покриеност на сите региони во државата, што предизвикува и нелојална конкуренција на пазарот. Трошоците кои се поврзани со промоција на производите и занаетчиството како и консултантските услуги за подготовка на проекти се значително повисоки и со понизок квалитет бидејќи се подготвуваат за помал број на занаетчиите во рамките на секоја регионална комора. Поради слабиот административен капацитет на регионалните комори, занаетчиите се соочуваат и со недоволна поддршка и помала достапност до информации што влијае директно врз нивната конкурентност. Можните придобивки за занаетчиите од продолжување на системот на регионални комори се задржување на уникатноста и автентичноста на регионот во кој тие ја вршат својата дејност. Негативните влијанија врз коморите, како засегнати страни, произлегуваат од неефикасниот систем за регистрација на занаетчиите како и неунифициран тарифник за регистрација што влијае врз работата и функционалноста на коморите, а дополнително придонесува и за нелојална конкуренција на пазарот. Слабиот административен капацитет на регионалните комори предвидува повисоки трошоци за обука или дополнително ангажирање на човечки ресурси за ефикасно спроведување на обуките за занаетчиите, промоција во странство и давање на консултантски услуги за подготовка на проекти и аплицирање за кредити. Сето ова доведува и до слабо искористување на потенцијалот за абсорпција на меѓународните фондови. Поради малите финансиски средства за промоција регионалните коморите не ги застапуваат доволно своите интереси на национално и меѓународно ниво. Еден од позначајните трошоци во системот на децентрализирано коморско здружување е непостоењето на единствен регистар на податоци, односно регистар за вршители на занаетчиска дејност кој треба да биде поврзан со останатите релевантни државни институции. Економските придобивки за регионалните занаетчиски комори се приходите што ги остваруваат од регистрација на занаетчиите, како и располагање со јавните овластувања кои им се доделени согласно законските прописи. Крајните потрошувачи, за кој всушност се наменети финалните занаетчиски производи, добиваат производи со понизок квалитет поради сите наведени слабости на системот како и слабата поддршка на занаетчиството и појавата на нелојална конкуренција. ***Прилог 1***

|  |  |
| --- | --- |
|  | ***Регионални комори*** |
|  |
|  |  |  |  |  |  |  |
|  | **Трошоци** | **2013** | **2014** | **2015** | **2016** | **2017** |
| **ВЛАДА** | **1. Tрошоци за надзор и координација на регионалните комори** | 912,000 | 672,000 | 672,000 | 672,000 | 672,000 |
| **2. Индиректни трошоци** | 201,600 | 201,600 | 201,600 | 201,600 | 201,600 |
|  | **Вкупно трошоци за Владата** | 912,000 | 672,000 | 672,000 | 672,000 | 672,000 |
| **ЗАНАЕТЧИИ** | **нема** |   |   |   |   |   |
|  | **Вкупно трошоци за занаетчии** | 0 | 0 | 0 | 0 | 0 |
| **КОМОРИ** | **1. Трошоци за вмрежување , база за обуки, мајсторски испит и одржување** | 3,936,000 | 50,000 | 50,000 | 50,000 | 50,000 |
| **2. Трошоци за вработување нови вработени и обука на административниот капацитет за квалитетно спроведување на обуки (24 нови вработувања)** | 11,952,000 | 9,072,000 | 9,072,000 | 9,072,000 | 9,072,000 |
| **3. Зголемени финансиски средства за издавање на промотивен материјал** | 560,000 | 560,000 | 560,000 | 560,000 | 560,000 |
| **4. Трошоци за нови вработувања за квалитетна изработка на проекти** | 5,304,000 | 4,704,000 | 4,704,000 | 4,704,000 | 4,704,000 |
| **5. Воспоставување и одржување на систем на Централна база на податоци** | 6,000,000 | 120,000 | 120,000 | 120,000 | 120,000 |
|  | **Вкупно трошоци за комори** | 27,752,000 | 14,506,000 | 14,506,000 | 14,506,000 | 14,506,000 |
| **Вкупно трошоци за сите засегнати страни** | 28,664,000 | 15,178,000 | 15,178,000 | 15,178,000 | 15,178,000 |
|  |  |  |  |  |  |  |
|  | **Придобивки** | **2013** | **2014** | **2015** | **2016** | **2017** |
| **ВЛАДА** | **Административни такси**  | 60,000 | 15,000 | 15,000 | 15,000 | 15,000 |
| **Приход од персонален данок 10%**  | 5,904,000 | 7,380,000 | 8,856,000 | 10,332,000 | 11,808,000 |
| **Приход од ДДВ 18%**  | 4,749,223 | 9,593,430 | 14,534,522 | 19,574,435 | 24,715,146 |
|  | **Вкупно придобивки за Владата** | 10,713,223 | 16,988,430 | 23,405,522 | 29,921,435 | 36,538,146 |
| **ЗАНАЕТЧИИ** | **1. Придобивки од искористување на достапните фондови и поквалитетни консултантски услуги** | 3,690,000 | 3,874,500 | 4,068,225 | 4,271,636 | 4,485,218 |
|  | **Вкупно придобивки за занаетчии** | 3,690,000 | 3,874,500 | 4,068,225 | 4,271,636 | 4,485,218 |
| **КОМОРИ** | **1. Приходи од регистрација**  | 800,000 | 200,000 | 200,000 | 200,000 | 200,000 |
| **2. Приходи од членарина**  | 60,000 | 15,000 | 15,000 | 15,000 | 15,000 |
| **3. Абсорпционен капацитет на коморите за искоритување на достапните фондови** | 14,760,000 | 15,498,000 | 16,272,900 | 17,086,545 | 17,940,872 |
|  | **Вкупно придобивки за комори** | 15,620,000 | 15,713,000 | 16,487,900 | 17,301,545 | 18,155,872 |
| **Вкупно придобивки за сите засегнати страни** | 30,023,223 | 36,575,930 | 43,961,647 | 51,494,616 | 59,179,237 |
|  |  |  |  |  |  |  |
|  | **Придобивки - Трошоци** | 1,359,223 | 21,397,930 | 28,783,647 | 36,316,616 | 44,001,237 |
|  | **Дисконт** | 0.892 | 0.797 | 0.711 | 0.635 | 0.567 |
|  | **Дисконтирани придобивки** | 1,212,427 | 17,054,150 | 20,465,173 | 23,061,051 | 24,948,701 |
|  | **Нето сегашна вредност** | 86,741,502 |   |   |   |   |

***Опција II- Централна комора***Втората опција која беше анализирана е воспоставување на систем на центално коморско здружување со 8 регионални/ општински комори. За воспоставување и имплементација на овој систем не се предвидени никакви трошоци за Владата, додека економските придобивките се поврзани со формирање на централна база на податоци која ќе придонесе кон ефикасно креирање и имплементација на политиките, како и креирање на силен социјален партнер на државата. Дополнително придобивките за Владата се и зголемено учество на занаетчиството во БДП и приход од даноци од вршење на занаетчиска дејност. Подобрената перцепција за занаетчиството, зголемената поддршка како и соодветното креирање на политиките ќе придонесе кон пораст на бројот на занаетчиите што директно ќе влијае врз намалување на невработеноста. Предвидените потенцијални трошоци за занаетчиите се трошоците за регистрација и упис во Централната комора. Бидејќи се предвидува бројот на регионални комори да се намали од 14 на 8, со тоа и ќе се намали достапноста за занаетчиите и нивните патни трошоци за регистрација во коморите ќе бидат повисоки. Придобивките за занаетчиите од постоењето на систем на централизирано коморско здружување се постоење на лојална конкуренција на пазарот и креирање на еден единствен унифициран тарифник за сите занаетчии, но и повисок квалитет на обуки и континуиран развој на стручни вештини, како резултат на ангажирање на соодветени и поквалитетни обучувачи. Исто така критериумите за стекнување на мајсторска титула доследно и еднакво ќе се спроведуваат бидејќи детално ќе бидат допрецизирани во новиот закон. Ангажирање обучен кадар кој ќе може да пружи квалитетни консултантски услуги ќе придонесе кон отворање на поголеми можности за користење меѓународните фондови. По однос на промотивните активности, централизираниот пристап ќе овозможи заштеда на трошоците за промотивен материјал поради искористување на економијата од обем, поефикасна промоција и поголем опфат на сите занаетчиите и зголемување на можностите за извоз на занаетчиските производи. Економските трошоци за коморите, при втората опција на централизиран систем се поврзани со формирање на нови 8 регионални/општински комори, односно градење на административен капацитет и финансиски средства за опремување и нивно функционирање. Предвидени се трошоци за вработување на 5 нови лица и еднократни трошоци за опремување на нивното работно место. Бидејќи се предвидува воспоставување на нова централна база на податоци, потребни ќе бидат и значителни финансиски средства за нејзино воспоставување, поврзување со регионалните комори и одржување. Економските придобивки за коморите кои беа идентификувани се централизирање на приходите од регистрација на занаетчиите, соодветен административен капацитет кој ќе може ефикасно да ги врши функциите на комората за одржување на обуки, промоција на занаетчиското производство и давање на консултантски услуги за изработка на проекти. За обуки кои се поврзани со генерички вештни и за видови на занаетчиство кое е застапено во повеќе региони, централизираниот начин на организирање и спроведување дозволува искористување на економијата од обем и повисок квалитет на обуките како резултат на поголемо искуство и ангажирање на поквалитетни обучувачи. Од друга страна, доколку се работи за обуки кои се специфиччи за одреден регион, т.е. стручноста е тесно поврзано со регионот и наследувањето на занаетот од колено на колено, тогаш многу поефикасни се специјализирани обуки со помал број на учесници. ЗКРМ поефикасно ќе ги застапува интересите на коморите и ќе ја унапреди соработката на регионално ниво, а исто така ќе придонесе кон поквалитетна изработка на проекти и зголемување на абсорпциониот капацитет за искористување на достапните фондови. Промотивните активности при централизираниот пристап на здружување се очекува да дадат поголем ефекти бидејќи се искористуваат придобивките од заедничко дејствување и работење и со малку финансиски средства ќе се добијат поголеми промотивни ефекти. Овој систем на централно коморско здружување сепак е и делумно децентрализиран, имајќи предвид дека ќе се воспостават и ќе функционираат 8 регионални комори, со што се дозволува задржување на специфичните карактеристики на занаетчиството но и фокусирање на потенцијалот за негов развој. ***Прилог 2***

|  |  |
| --- | --- |
|  | ***Централна комора*** |
|  |
|  |  |  |  |  |  |  |
|  | **Трошоци** | **2013** | **2014** | **2015** | **2016** | **2017** |
| **ВЛАДА** | **1. Трошоци за промоција на новиот концепт**  | 200,000 | 0 | 0 | 0 | 0 |
|  | **Вкупно трошоци за Владата** | 200,000 | 0 | 0 | 0 | 0 |
| **ЗАНАЕТЧИИ** | **1.Патни трошоци за регистрација (1500 занетчии х 1000 ден)** | 1,500,000 | 1,560,000 | 1,620,000 | 1,680,000 | 1,740,000 |
|  | **Вкупно трошоци за занаетчии** | 1,500,000 | 1,560,000 | 1,620,000 | 1,680,000 | 1,740,000 |
| **КОМОРИ** | **1. Трошоци за вмрежување , база за обуки, мајсторски испит и одржување** | 3,936,000 | 50,000 | 50,000 | 50,000 | 50,000 |
| **2. Трошоци за формирање на нови комори (опремување и административен капацитет)- воспоставување на систем на Централна комора со општински комори (1+8)** | 3,148,000 | 2,376,000 | 2,376,000 | 2,376,000 | 2,376,000 |
| **4. Трошоци за креирање на база и обработка на податоци иодржување на систем** | 5,000,000 | 90,000 | 90,000 | 90,000 | 90,000 |
| **5. Дополнителни трошоци за кирија**  | 72,000 | 72,000 | 72,000 | 72,000 | 72,000 |
| **6. Трошоци за вработување на нови лица во регионалните комори кои ќе работат на регистрација на нови занаетчии** | 2,736,000 | 2,016,000 | 2,016,000 | 2,016,000 | 2,016,000 |
| **7. Трошоци за обуки на новите вработени**  | 60,000 | 0 | 0 | 0 | 0 |
|  | **Вкупно трошоци за комори** | 14,952,000 | 4,604,000 | 4,604,000 | 4,604,000 | 4,604,000 |
| **Вкупно трошоци за сите засегнати страни** | 16,652,000 | 6,164,000 | 6,224,000 | 6,284,000 | 6,344,000 |
|  |  |   |   |   |   |   |
|  | **Придобивки** | **2013** | **2014** | **2015** | **2016** | **2017** |
| **ВЛАДА** | **1. Приходи од персонален данок 10%** | 16,236,000 | 23,247,000 | 30,918,510 | 39,296,880 | 48,437,676 |
| **2. Приходи од ДДВ 18%** | 11,873,057 | 24,339,767 | 37,429,813 | 51,174,360 | 65,606,136 |
| **3. Приход од административна такса** | 165,000 | 60,000 | 60,000 | 60,000 | 60,000 |
|  | **Вкупно придобивки за Владата** | 28,274,057 | 47,646,767 | 68,408,323 | 90,531,240 | 114,103,812 |
| **ЗАНАЕТЧИИ** | **1. Поголеми можности за занаетчиите за добивање на проекти и искористување на можностите од програмите на ЕУ и други меѓународни фондови**  | 3,690,000 | 4,059,000 | 4,261,950 | 4,475,048 | 4,698,800 |
| **2. Приход од зголемено производство**  | 0 | 7,800,000 | 10,800,000 | 14,000,000 | 17,400,000 |
|  | **Вкупно придобивки за занаетчии** | 3,690,000 | 11,859,000 | 15,061,950 | 18,475,048 | 22,098,800 |
| **КОМОРИ** | **1. Поефикасна и квалитетна изработка на проекти, зголемен абсорпционен капацитет и пристап до меѓународни фондови** | 14,760,000 | 16,236,000 | 17,047,800 | 17,900,190 | 18,795,199 |
| **2. Приходи од регистрација** | 2,200,000 | 800,000 | 800,000 | 800,000 | 800,000 |
| **3. Приходи од членарина**  | 165,000 | 60,000 | 60,000 | 60,000 | 60,000 |
|  | **Вкупно придобивки за комори** | 17,125,000 | 17,096,000 | 17,907,800 | 18,760,190 | 19,655,199 |
| **Вкупно придобивки за сите засегнати страни** | 49,089,057 | 76,601,767 | 101,378,073 | 127,766,478 | 155,857,811 |
|  |  |  |  |  |  |  |
|  |  |  |  |  |  |  |
|  | **Придобивки - Трошоци** | 33,137,057 | 70,965,767 | 95,682,073 | 122,010,478 | 150,041,811 |
|  | **Дисконт** | 0.892 | 0.797 | 0.711 | 0.635 | 0.567 |
|  | **Дисконтиран придобивки** | 29558254.97 | 56559716.41 | 68029953.65 | 77476653.48 | 85073706.66 |
|  | **Нето сегашна вредност** | 316,698,285 |   |   |   |   |

***Опција III- Централна комора со упис во Централен регистар на Р. Македонија***По однос на третата опција не беа идентификувани трошоци за Владата. Економските придобивки за Владата произлегуваат од воспоставување на ефикасен систем на регистрација и постоење на унифициран тарифник, како и искористување на веќе постоечката инфраструктура за креирање на Централна база на податоци, од Централниот регистар со што ќе се зголеми ефикасноста на креирањето и имплементацијата на политиките поради достапност на релевантни и целосни податоци. Дополнително, преку поефикасен развој на занаетчиската дејност ќе дојде до зголемено учество на оваа гранка во БДП и зголемен приход во буџетот од даноци. Придобивките за занаетчиите, како засегната страна се намалени патни трошоци поради целосна покриеност на државата, земајќи предвид дека Централниот регистар има голем број на канцеларии низ државата, со што ќе се воспостават еднакви услови за сите занаетчии и претпријатија. За знаетчиите ќе бидат достапни обуки со значително повисок квалитет и со пониски трошоци поради ангажирање на високо квалификувани обучувачи. Како резултат од поефикасни меѓународни промотивни активности, кои ќе бидат целно насочени по вид на занаетчии или дејности, ефектите врз зголемување на извозот на знаетчиските производи се очекува да биде поголем. Креирање на еднакви услови за работа и развој на занаетчиството ќе резултира со лојална конкуренција на пазарот и просперитет за развој на оваа стопанска гранка. Преку искористување на поквалитетни консултантски услуги, како и заедничко дејствување на коморите ќе се отворат поголеми можности за добивање на проекти и искористување на можностите од програмите на ЕУ и други меѓународни фондови. Сето ова ќе резултира со поквалитетни финални производи, зголемено производство и поголеми можности за извоз. Повисок квалитет на услугата и крајниот производ е клучна придобивка и за крајните потрошувачи. Идентификуваните трошоците за комората се потребни за зајакнување на соработката помеѓу регионалните комори како и трошоци за креирање на новиот систем на централно коморско здружување со нови 8 регионални комори, при што се предвидува да се вработат уште 5 нови лица кои ќе работат во Централната комора како и трошоци за опремување на нивното работно место. Придобивките за коморите кои произлегуваат од третата опција се намалени трошоци за обуки како резултат на искористување на економијата од обем и задоволителен и квалитетен административен капацитет за вршење на обуки и давање на консултански услуги. Една од позначајните придобивки за коморите е искористување на постоечкиот технички и административен капацитет за креирање и одржување на централна база на податоци со регистар на мајстори, од Централниот регистар. Централизираниот пристап на здружување и меѓусебното дејствување и соработка овозможува поефикасно застапување на интересите на коморите и унапредување на меѓународната соработка како и зголемување на абсорпциониот капацитет на користење на достапните фондови за развој и поддршка на занаетчиството.  Овој систем на централно коморско здружување, сепак е и делумно децентрлизиран, имајќи предвид дека ќе се воспостават и ќе функционираат 8 регионални комори, со што се дозволува задржување на специфичните карактеристики на знаетчиството но и фокусирање на потенцијалот за негов развој. ***Прилог 3***

|  |  |
| --- | --- |
|  | ***Централна комора со упис во Централен регистар на РМ*** |
|  |
|  |  |  |  |  |  |  |
|  | **Трошоци** | **2013** | **2014** | **2015** | **2016** | **2017** |
| **ВЛАДА** | **1. Трошоци за промоција на новиот концепт (организирање на кампања)** | 200,000 | 0 | 0 | 0 | 0 |
|  | **Вкупно трошоци за Владата** | 200,000 | 0 | 0 | 0 | 0 |
| **ЗАНАЕТЧИИ** | **нема** |   |   |   |   |   |
|  | **Вкупно трошоци за занаетчии** | 0 | 0 | 0 | 0 | 0 |
| **КОМОРИ**  | **1. Трошоци за вмрежување , база за обуки, мајсторски испит и одржување** | 5,936,000 | 50,000 | 50,000 | 50,000 | 50,000 |
| **2. Трошоци за формирање на нови комори (опремување и административен капацитет)- воспоставување на систем на Централна комора со општински комори (1+8)** | 3,148,000 | 2,376,000 | 2,376,000 | 2,376,000 | 2,376,000 |
| **3. Трошоци за обуки на новите вработени**  | 60,000 | 0 | 0 | 0 | 0 |
| **4. Дополнителни трошоци за кирија**  | 72,000 | 72,000 | 72,000 | 72,000 | 72,000 |
|  | **Вкупно трошоци за комори** | 9,216,000 | 2,498,000 | 2,498,000 | 2,498,000 | 2,498,000 |
| **Вкупно трошоци за сите засегнати страни** | 9,416,000 | 2,498,000 | 2,498,000 | 2,498,000 | 2,498,000 |
|  |  |  |  |  |  |  |
|  |  |   |   |   |   |   |
|  | **Придобивки** | **2013** | **2014** | **2015** | **2016** | **2017** |
| **ВЛАДА** | **1. Приходи од персонален данок 10%** | 16,236,000 | 23,247,000 | 30,918,510 | 39,296,880 | 48,437,676 |
| **2. Приход за регистрација во Централниот регистар на Република Македонија**  | 852,500 | 310,000 | 310,000 | 310,000 | 310,000 |
| **3. Приходи од ДДВ 18%** | 11,873,057 | 24,339,767 | 37,429,813 | 51,174,360 | 65,606,136 |
| **4. Приходи од административни такси** | 165,000 | 60,000 | 60,000 | 60,000 | 60,000 |
|  | **Вкупно придобивки за Владата** | 29,126,557 | 47,956,767 | 68,718,323 | 90,841,240 | 114,413,812 |
| **ЗАНАЕТЧИИ** | **1. Приход од зголемено производство**  | 0 | 7,800,000 | 10,800,000 | 14,000,000 | 17,400,000 |
| **2. Поголеми можности за занаетчиите за добивање на проекти и искористување на можностите од програмите на ЕУ и други меѓународни фондови**  | 3,690,000 | 4,059,000 | 4,261,950 | 4,475,048 | 4,698,800 |
|  | **Вкупно придобивки за занаетчии** | 3,690,000 | 11,859,000 | 15,061,950 | 18,475,048 | 22,098,800 |
| **КОМОРИ** | **1. Поефикасна и квалитетна изработка на проекти, зголемен абсорпционен капацитет и пристап до меѓународни фондови** | 14,760,000 | 16,236,000 | 17,047,800 | 17,900,190 | 18,795,199 |
| **2. Приходи од членарина**  | 165,000 | 60,000 | 60,000 | 60,000 | 60,000 |
|  | **Вкупно придобивки за комори** | 14,925,000 | 16,296,000 | 17,107,800 | 17,960,190 | 18,855,199 |
| **Вкупно придобивки за сите засегнати страни** | 47,741,557 | 76,111,767 | 100,888,073 | 127,276,478 | 155,367,811 |
|  |  |  |  |  |  |  |
|  |  |  |  |  |  |  |
|  | **Придобивки - Трошоци** | 39,025,557 | 74,141,767 | 98,918,073 | 125,306,478 | 153,397,811 |
|  | **Дисконт** | 0.892 | 0.797 | 0.711 | 0.635 | 0.567 |
|  | **Дисконтиран придобивки** | 34,810,797 | 59,090,988 | 70,330,750 | 79,569,613 | 86,976,559 |
|  | **Нето сегашна вредност** | 330,778,707 |   |   |   |   |

  |
| *4.2* | *Фискални влијанија – трошоци и добивка за буџетот, економските субјекти и граѓаните* Фискалните влијанија за трите можни опции беа предмет на анализа со користење на cost- benefit алатката. Првата разгледувана опција, односно моменталниот систем на регионални занаетчиски комори, предизвикува директни трошоци за буџетот на државата преку проектираните трошоците за вработување на 2 лица во Министерството за економија, кои ќе работат на надзор и координација на регионалните комори. Вредноста на овие трошоци за првата година предвидено е дека ќе изнесуваат 912.000 денари, а за наредните години трошокот е само за исплата на плати и вклучени индиректни трошоци, односно вкупно 672.000 денари за секоја наредна година. Проекциите за приходите во буџетот на Р. Македонија се однесуваат на приходи од персонален данок како и приходи од ДДВ и приходи од административни такси. Согласно проекциите, при продолжување на сегашниот систем на регионални занаетчиски комори, односно првата разгледувана опција, бројот на занаетчии секоја година ќе расте за само 50, додека учеството на занаетчиството во БДП ќе расте за 2% на годишно ниво, a приходот ќе се задржи на нивото од 24600 денари. Соодветно на ова ќе растат и приходите од персоналниот данокот и ДДВ, кој приход вкупно би изнесувал 10,713.223 денари за 2013 година и ќе расте соодветно за секоја наредна година. (Cost- benefit анализа во прилог)Анализите на втората и третата опција на централизирано коморско здружување на занаетчиите покажаа дека при нивната имплементација ќе се постигнат ефект на зголемена добивка за буџетот поради поголемиот број на регистрирани занаетчии и развој на занаетчиската дејност, односно зголемени приходи од персонален данок и данок на додадена вредност. Вкупните приходи за буџетот на Р. Македонија за втората опција се очекува да изнесуваат 28,274,057 денари за првата година и соодветно да се зголемуваат со растот на бројот на занаетчиите за 200 секоја наредна година и пораст на учеството на занаетчиството за 5% на годишно ниво. По однос на третата опција, покрај овој приход, постои и дополнителен приход за буџетот од регистрација на занаетчиите во Централниот регистар на Р. Македонија. Овој приход за првата година би изнесувал 852,500 денари и секоја натамошна година ќе расте со пораст на бројот на занаетчии за 200. Предвидените трошоци за буџетот, за релизација на втората и третата опција се трошоци за организирање на информативна кампања за занаетчиите и коморите со цел запознавање со новиот концепт на работа. Овие трошоци, во износ од 200,000 денари, се еднократни и се однесуваат само на првата година.  |
| *4.3* | *Социјални влијанија – намалување на сиромаштијата, заштита и унапредување на здравјето, заштита и унапредување на човековите права, заштита на ранливите групи и обесправените и др.*Понатамошно функционирање на веќе постоечкиот систем на регионално коморско здружување на занаетчиите може да предизвика влијаније врз вработеноста преку регистрација и вршење на занаетчиска дејност на 50 нови лица за секоја наредна година. Системот на воспоставување на Централна комора како и Централна комора со упис во Централниот регистар на Република Македонија ќе има позитивно социјално влијание врз намалување на сиромаштијата преку нови вработувања и регистрација на занаетчии, чиј што број е предвидено секоја година да се зголемува за дополнителни 200 занаетчии, како и подобрување на квалитетот на производите и подобрување на стандардот на живот. |
| *4.4* | *Влијанија врз животната средина – квалитет на воздухот, водата, почвата, ефект на стаклена градина, бучава, био-диверзитет и др.* Анализираните опции не предизвикуваат значителни влијанија врз животната средина.  |
| *4.5* | *Административни влијанија и трошоци –* *а) трошоци за спроведување – институционални влијанија, потребни човечки ресурси и нивна обука, инвестиции (канцелариски простор), потребен надзор, опрема и др.* Согласно направената анализа на опциите, за ефикасно спроведување на првата опција на регионално здружување потребни се трошоци за вработување на 2 нови лица во Министерството за економија кои ќе работат на надзор на регионалните комори, како и трошоци за опремување на нивно работно место. Вкупната вредност на овие трошоци за првата година од нивната работа предвидено е дека ќе изнесуваат 912.000 денари, а за наредните години трошокот е само за исплата на плати и вклучени индиректни трошоци, односно вкупно 672.000 денари за секоја наредна година.*б)трошоци за почитување на регулативата - воведување на нови административни формалности и трошоци за правните или физичките лица и како тоа ќе се одрази врз конкурентноста*Со цел пресметување на новите административни трошоците кои се поврзани со почитување на регулативата беше користена алатката Модел на стандардни трошоци. Резултатите од направената анализа покажуваат дека вкупните трошоци за вршителите на занаетчиска дејност од спроведувањето на третата опција, односно централно коморско здружување со упис во Централниот регистар, изнесуваат 3.455.738 денари, за првата година кога е предвидено да се регистрираат нови 550 занаетчии. Иако при анализата ги разгледувавме само новите трошоци, дополнително беше направена и пресметка за првата година, за вкупниот број на занаетчии, 5000, чија што вредност на административно оптоварување изнесува 31.415.800 денари.  |
|  **5.** | **Консултации** |
| *5.1* | *Наведете кои засегнати страни биле консултирани и на кој начин*Засегнатите страни, врз кои предлог регулативата ќе има влијание, се Владата, занаетчиите, регионалните занаетчиски комори и ЗКРМ, како и крајните потрошувачи*.*  |
| *5.2* | *Дајте преглед на добиените мислења со акцент на оние прашања кои предизвикале особен интерес или загриженост кај засегнатите страни. Наведете кои мислења биле земени предвид* *-* |
| *5.3* | *Наведете кои мислења не биле земени предвид и зошто**-* |
|  **6.**  | **Заклучоци и препорачано решение** |
| *6.1* | *Опишете ги споредбено позитивните и негативните страни на можните решенија*За предвидените опции беа спроведени детални анализа со користење на аналитичките алатки, меѓу кои и мултикритериумската анализа, при што нивната споредба беше направена врз основа на неколку значајни критериуми и тоа: регистрација и тарифник, обука и мајсторски испит, промоција, јавни овластувања, централна база на податоци, консултантска поддршка за занаетчиите и капацитет за проекти и конкурентноста. При анализата и споредбата на опциите може да се заклучи дека придобивките и негативните страни на опциите кои предвидуваат централизирање на системот на коморско здружување во голема мера се преклопуваат, освен во делот на воспоставувањето на централната база на податоци. Позитивните страни на предложениот концепт на централно коморско здружување со упис на знаетчиите во Централниот регистар се воспоставување на унифициран тарифник и ефикасен систем на регистрација на заетчиите, поголема достапност за сите занаетчии и еднакви услови за регистрација. За споредба, во моменталниот систем на регионално коморско здружување постои неунифициран тарифник и неефикасен систем на регистрација на знаетчиите. По однос на спроведувањето на обуките и мајсторскиот испит, системот на регионално коморско здружување не ги дава посакуваните резултати, бројот на одржани обуки и опфатот на занаетчиите е многу мал и трошоците за нивно одржување се заначително повисоки поради дисперзираниот пристап. Исто така критериумите за спроведување на мајсторскиот испит не се спроведуваат доследно и еднакво за сите знаетчии. Споредувајќи го новиот концепт на централно коморско здружување по однос на овој критериум, анализите покажуваат дека преку воспоставување на централизиран систем на коморско здружување административниот капацитет ќе биде доволен за да може да ги задоволи потребите на сите занаетчии. Квалитетот на обуките ќе биде значително подобрен имајќи предвид дека ангажираните обучувачи ќе бидат поквалитетни и стручни, опфатот на бројот на занаетчии ќе биде поголем а финансиските трошоци пониски како резултат на искористување на економијата од обем. По однос на критериумите за спроведување на мајсторски испит, позитивните страни на предложеното решение се дека тие ќе бидат појасно допрецизирани и истите доследно и еднакво ќе се спроведуваат за сите знаетчии. Третиот критериум по однос на кој се правеше анализа и споредба се однесува на капацитетот и ефектите од промоцијата. Негативните страни од моменталниот систем на регионално коморско здружување се слабиот квалитет и ефект на промотивни активности, недоволно финансиски средства за нивно одржување и слаба координација како и неискористување на потенцијалот, што доведува до низок степен на интернационализација и извоз на макдонски занаетчиски производи. По однос на овој критериум, системот на централизирано коморско здружување се очекува да ги намали трошоците за промотивни активности бидејќи дејствувањето ќе биде координирано, а промотивните активности целно насочени по вид на занаетчија или дејност. Согласно законските прописи, во системот на регионално здружување, јавните овластувања се доделени на регионалните комори при што не се употребуваат соодветно, а државата нема контрола. Оваа негативна страна, во моменталниот системот се очекува да се надмине при централизирање на системот на коморско здружување, што всушност претставуват позитивни страни на новиот систем, а придобивките за Владата ќе бидат поголема транспарентност и отчетност и контрола врз јавните овластувања. Исто така едно од позначајните проблеми и негативна страна во моменталниот систем на функционирање претставува немањето на централна база на податоци, што предизвикува креирање на политики врз основа на нецелосни податоци. Трошоците за дополнително воспоставувње и одржување на ваква база на податоци се високи и се идентификувани во првата опција, на регионално коморско здружување, и во втората опција на централно коморски здружување. Позитивните страни од препорачаната опција на централно коморско здружување со упис на занаетчиите во Централен регистар е тоа што може да се искористи веќе постоечката инфраструктура и капаците на Централниот регистар, што ја прави оваа опција да биде поприфатлива. При споредба на трите опции по однос на критериумот на достапност на консултантска поддршка за знаетчиите и капацитет за проекти, може да се заклучи дека позитивните страни од централното коморско здружување се во достапноста на квалитетни консултантски услуги, соработката и взаемното дејствување на коморите и поквалитетно изработени проекти со што ќе се зголеми потенцијалот за искористување на меѓународните фондови. Во моменталниот систем, соработката помеѓу регионалните комори е многу слаба, консултантските услуги се незадоволителни и не постои никаква иницијатива за заедничко аплицирање со проекти и искористување на достапните финансиски средства. Сите горе наведени негативни страни и проблеми придонесуваат за слаба конкурентност на занаетчиите, присуство на странски производи по пониски цени, лоша перцепција за занаетчиството во целина и намален потенцијал за развој на оваа гранка и многу мал извоз. Овие негативни страни на системот на регионално коморско здружување во споредба со очекуваните резултати од централизирање на коморското здружување укажуваат дека со новиот концепт, пецепцијата за занаетчиството како пропулзивна дејност ќе се зголеми, конкурентноста на знаетчиите и квалитетот на финалниот производ значително ќе се подобри, а со тоа и потенцијалите за извоз на македонски знаетчиски производи. ***Прилог 4***

|  |
| --- |
| ***Мултикритериумска анализа*** |
|
|  |  |
| **Елементи** | **Пондерирана значајност** |
| **Регистрација и тарифник** | 20% |
| **Обука и мајсторски испит** | 15% |
| **Промоција** | 15% |
| **Јавни овластувања** | 10% |
| **Централна база на податоци** | 10% |
| **Конкурентност** | 20% |
| **Консултантска поддршка и капацитет за проекти** | 10% |

 |
| *6.2* | *Опишете ги ризиците во спроведувањето и примената на секое од можните решенија*Со цел дефинирање на можните ризици за воспоставување и имплементација на можните опции беше извршена анализа на ризик за трите дефинирани опции кои се предмет на разгледување. Дополнително беше дефинирана и веројатноста на појавување на секој ризик, како и ефектот што ќе го има врз имплементација на самата опција. Скалата по која беа оценувани ризиците е од 1-10, каде 10 е највисок степен на ризик. По однос на постоечката опција беа дефинирани следниве ризици со соодветниот ефект на појавување: Послаба конкурентност на национално ниво, со вредност 3,6, која ќе се појави како резултат на постоењето на нелојална конкуренција на пазарот; Нецелосен опфат на занаетчии од иста дејност од различни подрачја, со вредност 4,2, која е резултат на регионалниот пристап и различната функционалност на сите комори; Погрешно креирање на политики поради нецелосни и нерелевантни информации (6,3), Зголемување на незадоволството на занаетчиите од нееднаквите услови и неквалитетната поддршка (6,4), како и Намалување на членовите на коморите и нерегистрирање на занаетчиите, со вредност 4,5, кој може да се појави поради неефикасна поддршка за сите занаетчии. По однос на втората опција на постоење на Централна комора со регионални комори, при анализата на ризик беа идентификувани следниве ризици: Отпор од згаснување на регионалните комори, со веројатност на појавување 3,6; Губење на уникатноста (1,5); Отпор од повторна регистрација и повисоки трошоци (1,6), Маргинализирање на регионалните комори (1,8), Парцијализација на интереси (3,5), Отпор од регионалните комори за соработка со централната (2,28), Достапност на коморите до занаетчиите за регистрација (0,4). По однос на имплементацијата на третата опција беа дефинирани следниве ризици кои може да се појават: Отпор од згаснување на регионалните комори (3,6), Соработка помеѓу Централната комора и Централниот регистар (1), Губење на уникатноста (1,5); Отпор од повторна регистрација и повисоки трошоци (1,6), Маргинализирање на регионалните комори (1,8), Парцијализација на интереси (3,5), Отпор од регионалните комори за соработка со централната (2,28).  |
| *6.3* | *Опишете го препорачаното решение и дајте образложение*Согласно резултатите од спроведената детална анализа и споредба на трите опции преку користење на аналитичките алатки се препорачува спроведување/ имплементација на втората опција, односно опцијата на воспоставување на централно коморско здружување. Новиот концепт предвидува потребата од менување на системот на регионално коморско здружување. Тоа е неопходно за да може да се постигне посакуваната цел, да се обезбеди квалитетна поддршка за развој на конкурентноста на занаетчиството и еднакви услови за регистрација и вршење на занаетчиската дејност. Препорачаното решение предвидува функционален систем на регистрација на занаетчиите, со што за сите занаетчии би постоел еден единствен унифициран систем на регистрација и еднакви трошоци за сите занаетчии. Предложениот концепт предвидува централизирање на надлежностите и јасно дефинирање на односот помеѓу ЗКРМ и регионалните комори, со што ЗКРМ ќе може соодветно да ја извршува својата улогата како социјален партнер на Владата. Со централизирање на надлежностите, улогата на ЗКРМ ќе се зајакне и истата ќе може соодветно да ги задоволи потребите на знаетчиите. Капацитетите на ЗКРМ ќе бидат доволни за ефикасно и квалитетно огранизирање на обуки и надградување на стручните вештини на занаетчиите. Со новиот концепт ќе се допрецизираат критериумите за спроведување на мајсторски испит и истите доследно ќе се спроведуваат.Во исто време трошоците за обуки и промоција исто така ќе бидат пониски. Промотивните активности ќе бидат целно насочени и ќе бидат опфатени сите видови на занаетчии, а соработката на регионално и државно ниво ќе се унапреди со што интересите на коморите ќе бидат соодветно застапени. Поради централниот начин на функционирање, ЗКРМ ќе може да пружи и квалитетни консултантски услуги за подготовка на проекти, а со тоа ќе се зголеми и капацитетот на коморите и занаетчиите за искористување на достапните фондови наменети за развој на знаетчиството. Сите наведени придобивки значително ќе придонесат кон зголемување на квалитетот на занаетчиските производи, а со тоа и нивната конкурентност и можностите за извоз во странство.   |
|  **7.** | **Спроведување на препорачаното решение** |
| *7.1* | *Наведете дали препорачаното решение ќе предизвика потреба од менување на закони и подзаконска регулатива во областа или други сродни области*Со цел воспоставување на препорачаната опција потребно е да се донесе нов Закон за занаетчиство кој ќе ја воспостави правната рамка и подетално ќе го уреди начинот на функционирање на системот на една Централна занаетчиска комора со 8 регионални комори. |
| *7.2* | *Наведете дали и кои подзаконски акти треба да се усвојат и предложениот рок за нивно усвојување** *Правилник за определува на дејностите кои можат да ги вршат занаетчиите*
* *Правилник за исполнување на минимални технички услови*
* *Правилник за водење на регистарот на мајстори,*
* *Правилник за начин и водење на занаетчискиот регистар*
* *Правилник за формата и содржината на поканата за едукација,*
* *Правилник за мајсторски испит,*
 |
| *7.3* | *Кои органи на државната управа, државни органи и други органи ќе бидат надлежни за спроведувањето*Надлежно за спроведување на предложената опција ќе биде Министерството за економија, Министерството за образование и наука и Централниот регистар на Република Македонија.  |
| *7.4* | *Наведете кои активности ќе бидат преземени со цел да се обезбеди ефикасно спроведување на регулативата (обуки, советувања, кампања и сл.)*Во насока на ефикасно спроведување на предложената регулатива, ќе биде организирана информативна кампања за запознавање на засегнатите страни, занаетчиите и коморите, за придобивките од новиот концепт на Централно здружување, односно воспоставување на Централна комора. Кампањата ќе вклучи претставување на новиот концепт на постојните комори и објаснување на нивната улога во новиот систем на здружување, презентирање на придобивките од централизирање на коморското здружување и плановите за развој и поддршка на занаетчиството.  |
|  **8.** | **Следење и евалуација** |
| *8.1*  | *Опишете накратко како ќе се следи спроведувањето и постигнувањето на ефектите од регулативата и кои органи на државната управа ќе бидат вклучени*Ефектите од спроведувањето на решението ќе се следат од страна на надлежните институции, Министерство за економија, Министерство за образование и наука и Централниот регистар врз основа на предвидените индикатори. Министерството за економија по завршувањето на првата година ќе направи анализа за степенот на исполнување на предвидените индикатори, ќе следи дали ќе се воспостават предвидените 8 регионални комори и начинот на функционирање Централната комора. Исто така Министерството за економија ќе следи дали законот за занаетчиство доследно и целосно ќе се спроведува. Со цел добивање на информации за имплементацијата и ефектите од регулативата ќе се одржат состаноци и интервјуа со занаетчиите за да се утврдат дали посакуваните резултати и цели се постигнати, дали занаетчиите се позадоволни од новиот систем и дали тој ги задоволува нивните потреби. Дополнително Министерството за економија ќе биде во континуирана соработка со ЗКРМ и ќе го следи бројот на поднесените и добиени проекти за искористување на достапните фондови за развој и поддршка на занаетчиството, како и промотивните активности кои ги организираат коморите, во смисол на број на направени публикации, подготвен промотивен материјал, организирани меѓународни средби со сродни институции и степенот на соработка, како и учество на саеми за промоција на занаетчиството.  |
| *8*.*2* | *Опишете накратко како ќе се евалуираат ефектите од регулативата и на кој временски период*Еваулацијата на ефектите од имплементација на регулативата ќе се следат врз основа на поставени индикатори за следење односно: * Воспоставување на 8 регионални комори
* Вработување на 5 нови лица во Занаетчиската комора на РМ
* Регистрација на 550 нерегистрирани занаетчии во првата година
* Пораст на бројот на занаетчии за 200 на годишно ниво
* Воспоставување на унифицирана регистрација во коморите од 4000 денари
* Функционални податоци од Централниот регистар
* Зголемување на приход кај занаетчиите за 5% на годишно ниво
* Зголемување на добиените средства од достапните фондовите за секоја година
* Зголемување на приходи од персонален данок и данок на додадена вредност за државата
* Доследно спроведување на критериумите за мајсторски испит
 |